open-index/open-wikipedia-markdown huggingface dataset:
Einar Håndlykken

**Einar Bakke Håndlykken** (født 9. august 1976 i Trondheim) er fra 1. januar 2013 direktør for fotballklubben Odd i Skien. Før dette var han leder i spillerinvesteringsselskapet Oddball Invest AS, som ble startet sommeren 2012.

Håndlykken var fra 1997 til 2012 ansatt i ulike organisasjoner innenfor miljøbevegelsen. Han var i en årrekke aktiv i Natur og Ungdoms lokallag i Grenland før han i 1997 ble nestleder i organisasjonen på landsplan. Han ble leder i 1999, et verv han hadde til 2001 da han ble ansatt i miljøstiftelsen Bellona. Sammen med fire andre Bellona-ansatte startet han i 2002 ZERO, der han var daglig leder i ti år.

Han er oppvokst på Gulset i Skien, og bodde en årrekke i Oslo før han i 2012 flyttet tilbake til Skien.

## Referanser
Narvik kirke

**Narvik kirke** ligger i bydelen Frydenlund i Narvik i Nordland. Kirka er ei treskipet langkirke i stein med 700 sitteplasser. Den ble innviet den 16. desember 1925. Arkitekt for kirka var Olaf Nordhagen. Kirka sto imot bombardementene av Narvik under andre verdenskrig.

Før Narvik kirke ble bygd, fungerte jernbanens forsamlingslokale som interimkirke fra 1900 til 1925.

## Kirkebygget
Kirken har et bevisst middelaldersk formspråk med mur i naturstein og høye, smale kirkevinduer. Narvik kirke ble bygd av stein fra Ofotbanens steinbrudd i Djupvik.  Midtskipet er omgitt på begge sider av store søyler med ulikt utformede kapitéler. Kirkens tårn er kledd i kobberplater. Beslagene på kirkens inngang er utført i smijern etter tegninger av Olaf Nordhagen.

Kirkens altertavle er malt av Eilif Peterssen. Prekestolen er tilvirket av Ingemann Arntzen. Tresnittene er gjort av Arnold Zimmermann.

## Billedgalleri

Fil:Narviks kirke-view2.jpg
Fil:Narviks kirke-nave and altar.jpg
Fil:Narviks kirke-altar2.jpg
Fil:Narviks kirke-altar.jpg|Altertavle


Fil:Narviks kirke-pulpit.jpg|Prekestol
Fil:Narviks kirke-church benches.jpg|Benkerader
Fil:Narviks kirke-church window.jpg|Kirkevindu
File:Narviks kirke-baptismal font.jpg|Dåpefont


### Detaljer

Fil:Narviks kirke-church portal.jpg
Fil:Narviks kirke-hinge.jpg
Fil:Narviks kirke-pillon capital.jpg
Fil:Narviks kirke-capital.jpg


## Referanser


## Eksterne lenker
* Arkitekturguide: ''Narvik kirke''
* 
*
Age of Empires: The Rise of Rome

***Age of Empires: The Rise of Rome*** (populært kalt RoR) er ekspansjonspakken til det prisbelønnede sanntidsstrategispillet Age of Empires som kom ut i 1998. Utvidelsen er basert rundt Romerriket, og legger Romerriket og tre andre spillbare sivilisasjoner til spillet.

## Referanser


## Eksterne lenker
*
Språk i Russland

Offisielt språk i Russland er russisk, men det finnes 27 forskjellige språk som er godkjent som offisielle regionale språk ved siden av russisk. I tillegg snakkes det mer enn 100 mindre språk i dagens Russland. Det største minoritetsspråket er tatarsk, som snakkes av omkring 6,5 millioner mennesker (3% av Russlands befolkning).

## Språk i Russland og noen nære områder

* Agulsk språk
* Aleutisk språk
* Altaisk språk
* Armensk språk
* Assyrisk språk
* Avarisk språk
* Aserbajdsjansk språk
* Balkarsk språk (Karachay-Balkar)
* Basjkirsk språk
* Belarusisk språk
* Bulgarsk språk
* Burjatisk språk (mongolsk språk)
* Darginsk språk (lesgisk språk, tre gjensidig uforståelige språk)
* Dolgansk språk (tyrkisk språk, se også Jakutisk språk)
* Eskimoisk språk
* Estisk språk
* Evenkisk språk (tungusisk språk)
* Evensk språk (Ewenk, Tungus)
* Finsk språk
* Gagauzisk språk
* Georgisk språk
* Gresk språk
* Ingusjisk språk
* Itelmensk språk
* Izjorsk språk
* Jakutisk språk
* Jødiske språk
* Jukagirsk språk
* Kabardisk språk
* Kalmykisk språk
* Karatsjajsk språk
* Karelsk språk
* Kazakisk språk
* Ketisk språk
* Khakassisk språk
* Khantisk språk
* Kirgizisk språk
* Komi-permjakisk språk
* Komisk språk
* Koreansk språk
* Korjakisk språk
* Kosakker språk
* Kumukisk språk
* Lakisk språk
* Latvisk språk
* Lezgisk språk
* Litauisk språk
* Mansisk språk
* Marisk språk
* Mordvinsk språk
* Nanajsk språk

* Negidalsk språk
* Nenetsisk språk
* Nganasansk språk
* Nivkhisk språk

* Nogajsk språk
* Norsk språk
* Orokisk språk
* Orotsjisk språk
* Ossetisk språk
* Polsk språk
* Rumensk språk
* Russisk språk
* Rutulsk språk
* Samiske språk
* Selkupisk språk
* Sigøynerspråk
* Sjorisk språk
* Tabasaransk språk
* Tadsjikisk språk
* Tatarsk språk
* Tatisk språk
* Tofalarsk språk
* Tsjerkessisk språk
* Tsjetsjensk språk
* Tsjuktsjisk språk
* Tsjuvansk språk
* Tsjuvasjisk språk
* Turkmensk språk
* Tyrkisk språk
* Tysk språk
* Tyvinsk språk
* Udegejsk språk
* Udmurtisk språk
* Ukrainsk språk
* Ultsjisk språk
* Usbekisk språk (påvirket av persisk språk)
* Vepsisk språk

## Referanser
Ted Magner

**Edward «Ted» Magner** (1891–1948) var en engelsk fotballspiller og -manager. Han spilte for to engelske og en skotsk fotballklubb, og han var manager for to engelske fotballklubber.

## Biografi
Ted Magner signerte for 2.-divisjonsklubben Gainsborough Trinity da han var 17 år gammel. Senere spilte han for Everton og skotske St Mirren der han i ligakamp mot Queens Park scoret fem mål. Etter første verdenskrig jobbet han først som trener i Amsterdam, deretter en rekke steder i Europa før han returnerte til England. I 1938 ble han ansatt som assistentmanager i Hudderfield Town, og da lagets manager Clem Stephenson forlot klubben i 1942 overtok Magner som sjef. 

Han forlot Hudderfield i 1943 og året etter ble han ny manager i Derby County som var managerløs etter at George Jobey var blitt tvunget til å gi seg. Ted Magner hadde suksess som Derbymanager med seier i Midland Cup i 1944/45 og vinner av Football League North som var en uformell liga som ble arrangert i krigsårene. Da FA-cupen startet opp igjen i 1946 ledet Magner Derby County fram til 4. runde før han forlot England i februar 1946 for å jobbe utenlands.

I 1948 ble han syk og i juli samme år døde Ted Magner i sitt hjem i *Sunny Hill Avenue*, Derby.   

## Karriere som spiller
### Klubblag

## Karriere som fotballmanager
### Klubblag

## Referanser


## Kilder
* Mortimer, Gerald (2006): *DERBY COUNTY The Complete Record*. Breedon Books Publishing, Derby. ISBN 1-85983-517-1

## Eksterne lenker
*
Svenska kyrkan i Narvik

**Svenska kyrkan** i Narvik ble innviet i 1950. Den var tidligere den svenske sjømannskirken i byen. Kirken ble tegnet av arkitektene Jan Inge Hovig i samarbeid med Bo Grefberg.

Svenska kyrkan er i dag eid av Narvik kommune, og vedtatt vernet.

Den svenske *Sjömansvårdsstyrelsen* begynte sin virksomhet i Narvik i 1947, og den svenske sjømannskirken sto ferdig tre år senere. I sammenheng med malmeksporten fra Kiruna var det på den tida mange svenske sjøfolk i Narvik. På 1970-tallet begynte andelen svenske sjøfolk å minke, på grunn av at malmskipene ble flagget ut og bemannet med utenlandske sjøfolk. De neste to tiårene fortsatte denne utviklingen. Et økende antall besøk av turister i sjømannskirka sommerstid oppveide ikke for nedgangen i besøk av svenske sjøfolk. Til slutt fungerte sjømannskirka det meste av tida nærmest som ei lokal norsk kirke. *Svenska kyrkan i utlandet* bestemte seg for å legge ned virksomheten i Narvik, og kirka ble solgt til Narvik kommune i 1997. Etter dette har kirka blitt brukt som konsertlokale og møtelokale, i tillegg til at Den norske kirke i Narvik bruker kirkerommet til enkelte gudstjenester. 

## Referanser


## Eksterne lenker
* 
* Arkitekturguide for Nord-Norge og Svalbard
Kharasavejskojefeltet

**Kharasavejskojefeltet** er et stort russisk gassfelt som ligger i Karahavet rett utenfor kysten til Jamalhalvøya. Det russiske energiselskapet Gazprom har planer om å bygge et landanlegg på Jamalhalvøya der gassen skal føres i land og kjøles ned til LNG (Liquiefied Natural Gas). 

Årsproduksjonen på Kharasavejskojefeltet er beregnet til 38 milliarder kubikkmeter gass. Det er mer enn seks ganger årsproduksjonen på Snøhvitfeltet.
Usbekisk

**Usbekisk språk** er et sørøsttyrkisk språk som snakkes i Usbekistan og omliggende land. Usbekisk tilhører qarluq-språkene, og er dermed nærest beslekta med uigurisk. Gjennom tidene har språket vært påvirka av persisk, arabisk og russisk.

## Referanser
Bogen (Evenes)

**Bogen** (nordsamisk: *Ránda*)  er et tettsted og administrasjonssenteret i Evenes kommune i Nordland. Tettstedet har  innbyggere per 1. januar , og ligger ved bukta Bogen i Ofotfjorden. 
 
Mellom 1942 og 1945 hadde tyskerne en stor flåtebase i Bogen. Slagskipet «Tirpitz» lå i Bogen en tid under andre verdenskrig. Tidlig på 1900-tallet ble det startet opp med gruvedrift i Bogen.

For å differensiere mellom dette tettstedet og andre steder som heter Bogen, brukes formen «Bogen i Ofoten», blant annet som poststed.

## Referanser




## Eksterne lenker
* 
*www.bogen-evenes.no  informasjon om kommunesenteret Bogen i Evenes
*
Evenes kirke

**Evenes kirke** ligger på stedet Evenes i Evenes kommune i Nordland. Dette er en korskirke i tre i dansk herregårdsstil med 460 plasser, og ble innviet i året 1800.

Omkring 1250 oppførte Håkon Håkonsson det første kirkebygget i Ofoten på Evenes. Etter tradisjonen ble en ny kirke oppført på det samme stedet i 1677. Begge disse kirkene skal ha stått på samme sted som dagens kirke. Døpefonten i nåværende kirke er etter tradisjonen fra den første kirken.

## Evenes kommunes tusenårssted
Evenes kommunes tusenårssted er Evenes kirkested, med Evenes kirke og bygningene Bårstua og Stabburet samt området rundt.

## Referanser


## Eksterne lenker
* Evenes kommunes side om Evenes kirke 
* 
*
Ville Valo

**Ville Hermanni Valo** (født 1976) er en finsk vokalist og låtskriver for det finske rockebandet HIM. 

## Tidlig liv
Ville Hermanni Valo ble født i en trehusbebyggelse i Helsingfors kalt Vallgård, der han bodde sammen med sin bror Jesse, sin finske far Kari, og sin ungarske mor Anita. Faren eide en «sex-shop», hvor Ville jobbet i ungdommen. Han arvet sin musikkinteresse fra sine foreldre, og han ble raskt introdusert for både bongotrommer og rock'n'roll. Foreldrene hans fikk ham til å lytte til populære sangere fra Finland som Tapio Rautavaara og Rauli Badding Somerjoki, mens hans eldre kusine fikk ham interessert hardrock-band som Kiss, Black Sabbath og Iron Maiden. Han likte mest reggae, tidlig blues og country som Johnny Cash og Roy Orbison, og Neil Young. Valo flyttet hjemmefra da han var 18 år gammel. 

### Heartagram
Dagen etter sin 20-års bursdag designet Ville et pentagram som fikk navnet «heartagram». Ville sier Heartagram står for selve Bandet HIM, og er et symbol på den perfekte balansen  mellom kjærlighet og død (et slags Yin og Yang-pentagram). Ville har også gått med på å låne Heartogrammet til sin gode venn Bam Margera, så nå deler de på det kjente ikonet. Ringen rundt heartagram kom ikke før albumet *Love Metal*.

## Diskografi

* 1997: *Wrap your troubles in dreams* 
* 1998: *Hunningolla*
* 1998: *Laulava Sydän* 
* 1999: *Ikkunaprinsessa*
* 1999: *Paratiisi* 
* 1999: *Jykevää on rakkaus* 
* 1999: *Freak Out* 
* 1999: *Wasting The Dawn* (The 69 Eyes; feat. Valo) 
* 1999: *Sweet Desire*
* 2000: *Blessed Be* 
* 2001: *Thulsa Doom* 
* 2001: *Death Of A Clown* 
* 2001: *The King Of Rock'n Roll* (Daniel Lioneye)
* 2002: *Hedonis Hellcats*
* 2002: *Support Band von The Skreppers* 
* 2002: *Paris Kills* (The 69 Eyes)
* 2002: *AurA* 
* 2004: *Saturnalia* 
* 2004: *Bittersweet* (Apocalyptica, feat. Valo & Lauri Ylönen)
* 2004: *The Call Of The Trash*
* 2004: *Devils* (The 69 Eyes)
* 2005: *American Idle* 
* 2006: *Something Diabolical* (Bloodhound Gang; feat. Valo)
* 2006: *The Byronic Man* (Cradle Of Filth feat. Ville Valo)
* 2006: *Summer Wine* (Ville Valo feat. Natalia Avelon)
* 2007: *Just For Tonight* (Ville Valo feat. Manna)

### HIM-Album
* «Greatest Lovesongs Vol.666» (1997) 
* «Razorblade Romance» (2000)
* «Deep Shadows And Brilliant Hightlights» (2001) 
* «Love Metal» (2003 
* «And Love Said No, (The Greatest Hits 1997-2004)» (2004)
* «Dark Light» (2005)
* «Uneasy Listening Vol.1» (2006)
* «Uneasy Listening Vol.2» (2007)
* «Venus Doom» (2007)
* «Screamworks – Love in Theory and Practice» (2010)
* «Tears on tape» (2013)

## Referanser


## Eksterne lenker
* 
* 
* 
* 
* HIM's Offisielle nettside
* Ville Valo Fanlistning
* HIM VILLE VALO SITO ITALIANO FanClub
* Polish HIM Fan Site 
* HIMzone666 & HIMzone666.forum
The Corrs

**The Corrs** er en folkrockgruppe fra Dundalk i grevskapet Louth i Irland. Gruppen ble dannet i 1990, og slo igjennom i forbindelse med filmen *[[The Commitments]]* i 1991. Gruppa består av tre søstre og en bror fra Corr-familien: Sharon Corr, Caroline Corr, Andrea Corr og Jim Corr. 

## Noen oppdrag
*1994 VM i fotball i Boston
*1996 Celine Dions verdensturné
*1999 Nobels fredspriskonsert da Claus Wiese var vert

Medlemmene i gruppa har blitt utnevnt til Honorary Members av Order of the British Empire (MBE).

## Eksterne lenker
* 
* 
* 
*
Harry Newbould

**Harry Newbould** (født 1861 i Liverpool, død 1928) var en engelsk fotballspiller og fotballmanager. Han spilte for to engelske fotballklubber, og han var manager for to engelske fotballklubber.

## Biografi
Harry Newbould var kjent i Midlandsområdet som en habil sprinter, og farten var hans styrke da han spilte høryreving for Derby St Luke. I perioden 1880 til 1883 spilte han for Sheffield Wednesday der han laget fire mål på åtte kamper i FA-cupen.

I 1896 ble han ansatt som sekretærmanager i Derby County, og i 1900 ble han manager. I 1906 forlot Newbould Derby for å bli manager for Manchester City, og han var manager i denne klubben fram til 1912. Senere ble han sekretær i spillerforeningen i England.

## Karriere som spiller
### Klubblag

## Karriere som fotballmanager
### Klubblag

## Referanser


## Kilder
* Mortimer, Gerald (2006): *DERBY COUNTY The Complete Record*. Breedon Books Publishing, Derby. ISBN 1-85983-517-1

## Eksterne lenker
*
Kou Shibasaki

**Kou Shibasaki** (柴咲コウ, *Shibasaki Kō*, 5. august, 1981 i Toshima, Tokyo) er en japansk kvinnelig sanger og skuespiller.

## Filmografi
### Film

### TV

## Diskografi
### Album
# Mitsu (11. februar, 2004)
# Hitori Asobi (14. desember, 2005)

### Singler
# Trust my feelings (24. juli, 2002)
# Tsuki no Shizuku *(as RUI)* (15. januar, 2003)
# Nemurenai Yoru wa Nemuranai Yume wo (4. juni, 2003)
# Omoide Dake de wa Tsurasugiru (3. september, 2003)
# Ikutsuka no Sora (14. januar, 2004)
# Katachi Aru Mono (11. august, 2004)
# Glitter (16. februar, 2005)
# Sweet Mom (5. oktober, 2005)
# Kage (15. februar, 2006)
# invitation (9. august, 2006)
# actuality (6. desember, 2006)

## Referanser


## Eksterne lenker
* 
* 
* 
* 
* Kou Shibasaki Fandom
* Universal Music
Trefningen den 31. mars 1713

**Trefningen den 31. mars 1713** var et av de større sammenstøt mellom de dansk-norske fregattene i den nordlige eskadren, kjent som «Nordsjøeskadren» eller «Kattegateskadren», og de svenske kaperbåter som hjemsøkte Kattegat, Skagerrak og Nordsjøen. Dessuten markerte den danske sjøoffiseren Christian Vosbein seg i denne trefningen ved siden av Peter Wessel Tordenskjold.

## Bakgrunnen
Kaperplagen fra Göteborg krevde mottiltak og i mars 1713 ble en eskadre som besto av fregattene *Løvendals Galley*, *Postillon*, *Leoparden* og *Søridderen* dannet for å bekjempe de svenske kaperbåter. Ombord  var de beste skipsjefene i den dansk-norske orlogsflåten, blant annet Peter Wessel og den noe eldre Christian Vosbein som hadde returnert til dansk-norsk tjeneste i 1709 etter å ha vært i engelsk og nederlandsk tjeneste.

## Sjøtrefningen
Den 31. mars 1713 var fregattene *Postillon* med 20 kanoner og *Søridderen* med 28 kanoner i konvoitjeneste i Skagerrak da utkikkeren oppdaget fremmed seil. Vosbein satte etter det fremmede fartøyet som viste seg å være en svensk kaperbåt med 14 kanoner.

Etter en time med hard kamp strøk svenskene sitt flagg som tegn på overgivelse. En robåt kom over til det overgitte fartøyet der utsenderen kunne redegjøre at kaperbåten var *Gøta Lejon* med 53 mann. Mannskapet ble så redusert til 17 mann og de øvrige ført over til fregatten i fangenskap slik at et prisemannskap kunne føre vekk skipet. Vosbein vil nå til Stavern med prisen, men en fryktelig storm oppsto dagen etter.

Etter å ha trodd at prisen var gått tapt kom Vosbein til Stavern den 1. april om kvelden. Der kunne han slå fast at prisemannskapet hadde klart å føre *Gøta Lejon* dit i forveien.

## Etterspillet
Vosbein fortsatte til sjøs i Skagerrak og Kattegat og tok en ny svensk kaperbåt, *Packan* med 6 kanoner, den 16. juni 1713. For begge prisene som ble tatt i løpet av tre måneder ble det utbetalt 2201 riksdaler til Vosbein. Han hadde da vist seg som en kompetent sjøoffiser med tilstrekkelige ferdigheter til sjøkamp.
Engine Alliance

**Engine Alliance** er et fellesforetak mellom selskapene General Electric og Pratt & Whitney der de eier 50 % hver. Selskapet ble opprettet 28. august 1996 med det formål å utvikle, produsere, selge og støtte en familie av høyteknologiske jetmotorer for nye store fly med lang rekkevidde.

Opprinnelig var hovedkunden for en slik motor, GP7200, tenkt å være Boeing 747-500/600X, men dette flyprosjektet ble kansellert på grunn av mangel på interesse fra flyselskapene.

I stedet ble det utført en del endringer på designet til GP7200 for å tilpasse den til bruk på Airbus A380. I dette markedet må selskapet konkurrere mot Rolls-Royce og deres Trent 900 motor.
Fenstad Fotballklubb

**Fenstad Fotballklubb** (stiftet i 1911) ligger i Fenstad i Nes kommune. Klubben har lag i aldersbestemte klasser fra 7-12 år. Klubben har både A-, old boys- og old girls-lag.

Klubben driver fra Fenstad stadion der det er gressbane, grusbane og minibane i tillegg til et klubbhus. Lagets draktfarger er gul trøye samt blå bukser.
Etna (elv)

**Etna** er en elv i Øystre Slidre, Nord-Aurdal, Etnedal og Nordre Land kommuner i Innlandet. Den starter som **Etne** ved Bjørnhaugmyrene i Øystre Slidre, fortsetter til Etnsenn der den skifter navn til Etna, får tilløp fra Røssjøen i Nord-Aurdal og Steinsetfjorden nord i Etnedal, og renner i sydøstlig retning inntil den når Bruflat og dreier østlig. Etter noen fall er den ute i den flate dalbunnen i Nordre Lands vestre deler (Nordsinni) og flyter relativt stille til den når Randsfjorden.

Etna løper sammen med Dokka ved tettstedet Dokka omkring tre km før det felles utløp i nordre enden av Randsfjorden, hvor **Dokka-Etna** danner et delta som er vernet naturreservat.

Elven passerer to markante broer i sitt løp, Lunde bro og Høljarast bro. Den første er nordeuropas lengste stenhvelvsbro og ved den siste er det reist et krigsminnesmerke for kamper under den andre verdenskrig. Det er også flere andre minnesmerker langs elven.

I forbindelse med Statens vegvesens planer om ny bro over elven, har Oppland fylkeskommune i 2016 gjort funn av to boplasser fra eldre steinalder. De to boplassene ligger ved Hellefossen, like nord for Lunde bro. Fra den ene boplassen ble det funnet brente bein fra pattedyr. Dateringen viste at disse stammet fra engang mellom 5650 og 5480 f.Kr. Dette er siste del av eldre steinalder. Fra før er det i Etnedal bare kjent en boplass som kan være fra eldre steinalder, ved Røssjøen.

Ved Møllerstufossen ca. 10&nbsp;km vest for Dokka er det et felt med  helleristninger (veideristninger) fra eldre steinalder. Dette feltet ligger bare ca fem km lengre ned enn boplassene ved Hellefossen.

Etna ble i 1993 vernet mot kraftutbygging i Verneplan IV for vassdrag.

## Referanser
Motstrømsprinsippet

**Motstrømsprinsippet** går igjen flere steder i naturen. Fisker for eksempel, benytter seg av dette prinsippet ved opptak av oksygen, organismer med armer og ben bruker det i blodårer for å bevare kjernetemperaturen, og det brukes i ventilasjonsanlegg for å ta vare på innetemperaturen selv om det skal friskluft inn i lokalene.

## Oksygenoverføring i gjeller
Fiskenes gjeller kan grovt deles inn i en gjellebue, som har flere gjelleblader. Det er i disse gjellebladene at motstrømsprinsippet forekommer. Vannet strømmer over disse gjellebladene fra munnhulen bakover og ut i vannet. Blodet strømmer framover inne gjellebladene. 

Dette medfører at blodet kontinuerlig strømmer mot vann med stadig høyere konsentrasjon av oksygen. Når blodet først møter vannet, har blodet lav konsentrasjon av oksygen (rundt 5 %). Dette blodet møter vann som allerede har gitt fra seg oksygen tidligere på ferden over gjellebladet. Etterhvert som blodet beveger seg videre, vil konsentrasjonen av oksygen gradvis øke. Samtidig som konsentrasjonen av oksygen i blodet øker, møter blodet vann med stigende oksygenkonsentrasjon, da dette vannet ikke har gitt fra seg så mye oksygen tidligere.

Når blodet vender tilbake til kroppen, antas det å ha en konsentrasjon av oksygen på 90 %, regnet i forhold til vannets konsentrasjon. Ettersom opptak av oksygen i gjellene skjer ved diffusjon, vil den konstante konsentrasjonsforskjellen føre til et mer effektivt opptak av oksygen.

En tilsvarende mekanisme finner man i lungene hos fugler

## Varmekonservering i armer og ben hos mennesker og dyr
Motstrømsprinsippet er også brukt om varmeveksling i ekstremitetene til dyr. Her er de dype arterier og vener lagt parallelt og inntil hverandre for at varmetapet (se Termodynamikk) til omgivelsene skal bli minst mulig. Det kalde blodet i venene – som har vært ute i de ytre kroppsdelene – blir varmet opp når det passerer det varme blodet fra arteriene. Varmeovergangen fra arterien til venen skjer helt fra hoften og ned i foten. Varmetapet fra arterieblodet varmer opp veneblodet. Når arterieblodet kommer ned i foten er det avkjølt slik at foten er kald og har et lite varmetap. Veneblodet varmes opp av arterieblodet hele veien fra foten opp til hoften. Veneblodet har da nesten samme temperatur som de indre organene, så kulden gir lite eller ingen reduksjon av kroppstemperaturen. Dette gjør at for eksempel sjøfugler (jevnvarme) kan ha under 10oC i beina, mens resten av kroppen har normal kroppstemperatur på 35-40oC.

## I [[Henles sløyfe]] i [[nyre]]ne
I henles sløyfe i nyrene er det mange kompliserte funksjoner som bidrar til å ta vare på væske, glukose, elektrolytter og for å kvitte seg med avfallsstoffer og overflødig væske, og for å regulere syre-base nivå i blodet. Henles sløyfe er en tynn kanal som begynner ved en glomerulus, går innover mot midten av nyren og deretter ut mot overflaten igjen. Motstrømsprinsippet er en av flere mekanismer i denne prosessen.
Frankfurt-Sachsenhausen

**Sachsenhausen** er et område i Frankfurt am Main, som består av to bydeler kalt *Sachsenhausen-Nord* og *Sachsenhausen-Süd*. Bydelen ligger syd for elven Main på andre siden av gamlebyen.
Synagogen i Dresden

**Synagogen i Dresden** ble opprinnelig bygget mellom 1839 og 1840 av Gottfried Semper. I 1938 ble den ødelagt. En ny synagoge ble innviet i 2001. Den nye synagogen utmerker seg med sin bemerkelsesverdige, pyramidelignende arkitektur, og ble betegnet som årets europeiske byggverk.
Den rødgrønne regjeringen

**Den rødgrønne regjeringen** kan være navnet på
*Holger Börners tredje regjering i Hessen, 1985–1987, bestående av SPD og De grønne, den første rødgrønne regjeringen i verden
*Paavo Lipponens regjering i Finland 1995–2002, bestående av sosialdemokratene og Gröna förbundet (De grønne). Lipponens regjering satt til 2003, men de grønne trakk seg i 2002.
*Gerhard Schröders regjeringer i Tyskland i perioden 1998–2005, bestående av SPD og De grønne
*Jens Stoltenbergs andre regjering, 2005–2013, bestående av Det norske Arbeiderparti, Sosialistisk Venstreparti og Senterpartiet

Uttrykket rødgrønn politikk brukes internasjonalt mest om samarbeid mellom sosialdemokrater og grønne partier. I Norge deltok imidlertid ikke det norske grønne partiet i regjeringen.
Syklonen Bhola

**Syklonen Bhola** traff land i Øst-Pakistan (nåværende Bangladesh) natt til 13. november 1970. Det antas at mellom 300&nbsp;000 og 500&nbsp;000 mennesker omkom, de fleste av drukning. Med vindhastigheter opp mot 190 km/t dannet det seg en ekstrem stormflo som skylte inn over deltaet. De lavereliggende områdene ble særlig hardt rammet. Byer som Charfasson og Tazumuddin ble lagt øde. Chittagong, landets nest største by, ble også hardt rammet.

Hjelpearbeidet fra de pakistanske myndighetene etter katastrofen var svært mangelfullt. Forholdet mellom Øst-Pakistan og Vest-Pakistan var allerede anstrengt, og den manglende bistanden styrket Øst-Pakistans krav om frigjøring.

## Eksterne lenker
*  Data on Bangladesh disasters  from NIRAPAD disaster response organisation.
*  On this day - liketelevision 
*  Islam Online - Disaster Victims
*  East Pakistan - Cyclone Protection and Coastal Area Rehabilitation Project - World Bank Archives
Snorre Tønset

**Snorre Tønset** (født 1959) er en norsk journalist, programleder, tv-regissør og kommunikasjonsrådgiver som har vært ansatt i NRK siden 1983. Han har miljøjournalistikk som sitt spesialfelt. 

Tønset ble ansatt i NRK Sør-Trøndelag i 1983. I 1985 begynte han som reporter NRK *[[Dagsrevyen]]*, med miljøjournalistikk som spesialfelt. Han har vært programleder i flere NRK-produksjoner: TV-aksjonen *Miljø for Livet* 1997, *[[Forbrukerinspektørene]]* fra 1999 til 2006. Tønset var med å starte ''Brennpunkt'' og har regissert flere dokumentarer som har blitt sendt der.

Tønset startet sin journalistkarriere i lokalavisa *[[Arbeidets Rett]]* på Røros.

## Referanser
Javier Clemente

**Javier Clemente Lázaro** (født 1950) er en spansk fotballtrener som siden mai 2021 er landslagstrener for .

## Referanser


## Eksterne lenker
*
WiMax

**WiMax** er et akronym for **W**orldwide **I**nteroperability for **M**icrowave **Acc**ess, en betegnelse på produkter som følger IEEE 802.16-standarden. WiMax er en standardisert trådløs teknologi som gir høye hastigheter via bredbåndskoblinger over lange distanser, og kan bli brukt av en rekke applikasjoner.

## Hva er WiMax?

WiMAX er en standard for trådløs høyhastighets punkt-til- flerpunkt og punkt-til-punkt datakommunikasjon og derfor et alternativ til eksisterende aksessnett. WiMAX har en større båndbredde enn xDSL. WiMAX vil derfor være et godt alternativ for organisasjoner eller privatpersoner som ønsker bredbånd i de området hvor man ikke kan få xDSL linjer. WiMAX kjører på en meget lik standard som Wi-Fi standarden som bruker 802.11a/b/g nettverk. WiMax opererer i 802.16 protokollen og er ikke fritt å bruke før man har fått en lisens på det frekvensbåndet som er mellom 10 og 66 GHz og krever fri sikt mellom sendere og mottakere. 802.16 skal gi en gjennomsnittlig kapasitet på 70 Mbit/s, med maksimal kapasitet på 268 Mbit/s [1]. Med fri sikt skal 802.16 kunne dekke avstander på inntil 50 km [2].

802.16a kom som et tillegg til 802.16 og opererer i annet frekvensbånd, som er mellom 2-11 GHz. Denne standarden er meget kjent som nettopp WiMAX. 802.16a eller WiMAX krever ikke nødvendigvis fri sikt mellom sender og mottaker og kan oppnå hastighet på inntil 70 Mbit/sek for avstander med inntil 8 km [2]. Dette er mulig fordi det benyttes reflekterte signaler for å komme rundt hindringer.

Utstyr som benytter 802.16a vil være tilgjengelig for det lisensierte frekvensbåndet fra årsskiftet 2004/2005, mens utstyr for det ulisensierte båndet (2,4GHz og 5GHz) antas å komme innen 2006. Utstyret for 802.16a vil være underlagt lover og regler fra Post- og teletilsynet (NPT). Det vil i praksis si at kapasiteten for ulisensierte nett vil være svært begrenset for større avstander, på grunn av maksimal tillatt utstrålte effekt. For lisensierte nett er derimot tillatt utstrålt effekt langt høyere og det vil derfor kunne oppnås høye kapasiteter selv over lengre avstander.

Det forventes også at det skal komme et tillegg til WiMAX-standarden, 802.16e, som skal ha støtte for mobilitet, men det vil være av mindre betydning i skolesammenheng. Den største fordelen med WiMAX vil sannsynligvis være at det blir langt rimeligere å sette opp lisensierte nett som følge av konkurranse blant utstyrsleverandørene og lavere produksjonskostnader. En annen fordel er at det ikke vil være nødvendig med utstyr fra samme leverandør i begge ender. Investeringsrisikoen vil dermed reduseres fordi radiooperatøren ikke er låst til en leverandør. En standardisering av utstyr vil dessuten gjøre det enklere å sette opp og drifte lisensierte trådløse nett. Målsetningen er å muliggjøre leverandøruavhengige plug-and-play-nettverk.
Selskaper som leverer  WiMax i dag er blant andre Telenor og NextGenTel.

## Sammenligning med andre trådløse teknologier

## Se også
* iBurst – konkurrerende teknologi

## Other Sources
* WiMAX Day, The leading source of WiMAX news and information
Hijra

**Hijra** er en arabisk betegnelse for profeten Muhammeds utvandring fra Mekka til Medina i år 622 i den julianske kalenderen, og danner utgangspunktet for den islamske tidsregning.
123 (tall)

**123** (*ett hundre og tjuetre*) er det naturlige tallet som kommer etter 122 og kommer før 124.

123 er et oddetall.

123 er CXXIII i romertall.
Ungarns riksvåpen

**[[Ungarn]]s [[riksvåpen]]** er en blanding av nasjonale og historiske symboler fra vesterlandske kristne tradisjoner samt fra ridderkulturen. Det doble korset er et symbol for den kongelige makten, som kommer til våpenet under Béla III omkring 1190, ved bysantinske innflytelser (Béla III vokste opp hos keiseren i Bysans). Det doble korset representerer også kongens apostlerætt.

## Historikk og tradisjonell symbolikk
Radene kommer fra kongehuset Árpád, som hadde disse som familievåpen omkring 1220. Kronen ved korset er med første gang på Andreas IIs mynt. Fargekombinasjonen med rød og sølv sies å tyde på spansk innflytelse. Kongens og statens våpen ble først til på 1300-tallet. Kronen over våpenskjoldet kom til under Ulászló I (1440–1444), først som åpen krone, siden hos Hunyadi Mátyás som lukket i 1464.

Symbolikken for de fire sølvrandene er de fire elvene i Ungarn: Donau (Duna), Tisza, Dráva og Száva. Denne forklaringen er fra 1500-tallet. Korset står først selv på våpenet, senere legges til et trebladet kløver, som omvandles til et treberg. Ifølge legendene skulle bergets tre åser være fjellene Tátra, Mátra og Fátra, men dette er ikke dokumentert. Snarere representerer høydene jorden, bergen og hjemlandet, og ikke noen konkrete fjell.

Symbolikken skulle bety noe sånn som "Apostelkongens Rike".

I kommunisttiden var våpenet forbudt og ble erstattet av et kommunistiskt statsemblem, men i 1990 ble Kossuthvåpenet gjeninnført.

Fargene rødt, sølv (hvitt) og grønt gjenfinnes også i Ungarns flagg.

## Nåværende lovgivning
Den 3. juli 1990 gjeninnførte parlamentet det såkalte Kossuthvåpenet som offisielt ungarsk riksvåpen (konstitusjon 1990./XLIV.). Det ble ført en viss debatt, om hvorvidt man skulle benytte den gamle ungarske kongekronen ovenfor skjoldet eller ikke. Kronen ble endelig antatt som en del av Ungarns offisielle våpen, dette til tross for at landet nå er en republikk.

## Se også
*Ungarn
Romlingane

***Romlingane*** (orig: *Clangers*) er en britisk animert eventyr- og science fiction-serie for barn som gikk på BBC One fra 1969 til 1972. Serien handlet om noen vennlige små muse-lignende skapninger som bodde på en planet langt borte fra jorden. De kommuniserte med hverandre ved hjelp av en karakteristisk plystre-lyd.

Den ble sendt på NRK første gang 29. desember 1971 og i farger fra 15. januar 1972, med reprise i 1977 og 1986. Ingebrigt Davik var forteller. 

Serien gjenoppsto i fornyet versjon i 2015. 

## Serien
Den britiske produksjonen var laget av produksjonsselskapet Smallfilms, dannet av Oliver Postgate (manusforfatter og forteller i originalserien) og Peter Firmin (modellmaker, animatør og illustratør). Serien ble laget med stop-motion-teknikk. Firmin designet figurene, og kona hans strikket dem og lagde klærne deres. Musikken og sangene ble laget av Vernon Elliot. Postgate har også fortellerstemmen i den originale versjonen. Fortellerstemmen i 2015-versjonen tilhører Michael Palin.

På NRK var dette en av de første barne-TV-seriene som ble sendt på nynorsk, derav "Romling**ane**" og det var Ingebrigt Davik som hadde fortellerstemmen og fremførte sangene i den noe eksentriske TV-serien.

Karakterene i serien var noen små, siviliserte vesener som levde i fred og harmoni på – og i – en liten, hul, blå planet langt borte. Romlingane så ut som en blanding av mus, maurslukere og griser. Romlingane gikk i klær som minnet om romerske rustninger. De kommuniserte med plystrelyder og hadde store, bevegelige ører som de dekte øynene med hvis de ble triste eller stresset.

Ordet «clanger» skal visstnok komme fra lyden av metallokkene som dekte de kraterligende hiene som romlingane bodde i. Lokkene beskyttet mot flygende objekter.

Romlingenes samfunn var harmonisk og ikke-voldelig. De hadde sansen for de enkle tingene i livet, som å spise blå puddingtråder og å vanne forskjellige planter med den ene skyen som lå over planeten. Musikken vokste på trærne og hang der som noter. 

Til sammen ble det laget 27 episoder av Romlingane. Følgende 12 ble sendt på NRK: 

*Episode 1) Bordduken
*Episode 2) Steinsamleren
*Episode 3) Honning-glans
*Episode 4) Tekanna
*Episode 5) Egget
*Episode 6) Bråkemaskinen
*Episode 7) Frøet. Planeten til Romlingane er snau og naken på utsiden, men Romle vil prøve om noen kan vokse der.
*Episode 8) Ballfrukten
*Episode 9) Posane. En dag dukker noe underlig opp. Det ser ut som en pose, en pose som kan snakke...
*Episode 12 Musikk fra himmelrommet

## Referanser


## Eksterne lenker
*
121 (tall)

**121** (*ett hundre og tjueen*) er det naturlige tallet som kommer etter 120 og kommer før 122.

121 er et oddetall.

121 er CXXI i romertall.
Infected Mushroom

**Infected Mushroom** er en israelsk duo bestående av Erez Eisen og Amit Duvdevani, i tillegg til enkelte gjesteartister. Opprinnelig spilte de musikk i sjangeren psykedelisk trance, men har på de siste albumene beveget seg bort fra sine røtter og hentet inspirasjon fra psykedelisk rock og heavy metal. Duoen har nådd internasjonale høyder med musikken sin, og er idag et av de mest kjente og anerkjente innenfor elektronisk musikk.

## Diskografi
* *The Gathering* (1999)
* *Classical Mushroom* (2000)
* *B.P. Empire* (2001)
* *Converting Vegetarians* (2003)
* *IM The Supervisor* (2004)
* *Vicious Delicious* (2007)
* *Legend Of The Black Shawarma* (2009)
* *Army of Mushrooms* (2012)
* *Friends on Mushrooms* (2015)
* *Converting Vegetarians II* (2015)
* *Return to the Sauce* (2017)

## Eksterne lenker
* 
* 
* 
*
Rør (andre betydninger)

Med **rør** menes i allmennhet en langstrakt mekanisk gjenstand med en ytre, begrensende vegg og et indre hulrom. Rør kan også referere til forhold som til sammen ikke gir fornuftig mening. Rør kan ellers referere til

*Rør (komponent), langstrakte gjenstander som er hule, men tette.
*Kanaler i gjenstander hvor veggen er noenlunde tett, men ellers ikke klart definert.
*Rør (botanikk) &ndash; stenglene til flere forskjellige gress- og bambusarter
*Radiorør (elektronrør, vakuumrør), en aktiv elektronisk komponent.
*Rørblad, del av treblåseinstrumenter
Mashhad

**Mashhad** (også skrevet Mashad og Meshed) er Irans nest største by, den ligger 850 kilometer nordøst for Teheran. Byen har 2,43 millioner innbyggere (2006) og er hovedstad i Khorasan-provinsen. Byen ligger 945 m.o.h. i en jordskjelvsone og jordskjelv i Bam (2008) hadde virkning også i Mashhad. Byen er samferdselsknutepunkt (med jernbane til Teheran og veier til Afghanistan og Sentral-Asia) og tidligere et karavanesentrum. Mashhad er sentrum for tradisjonell produksjon av tepper og tekstiler. Det er også forekomst av mineraler i omlandet.

Byen er en av sjiittenes helligste byer og det viktigste pilegrimsmålet i Iran. Omkring 15 millioner pilegrimer besøker byen hvert år (i 1977 var tallet anslagsvis 3,5 millioner pilegrimer). Også en del sunnimuslimer fra Sentral-Asia besøker byen. Mashhad er en kosmopolitisk by preget av nærheten til Sentral-Asia. Stiftelsen som ivaretar Imam Reza helligdommen, Astan-e Qods, er den største i den islamske verden. I 818 ble Imam Ali al-Reza, den åttende sjia-imamen, forgiftet og døde som martyr i byen. Mashhad har bymur og storslåtte moskeer bl.a. Goharshadmoskéen.

Da sjiismen ble statsreligion i Persia på 1500-tallet fikk de hellige byene Mashhad og Qom økt betydning fordi de lå innenfor rikets grenser.

Mashhad er befolket av majoriteten persere og minoriteter av kurdere og turkmenere.

### Etymologi og tidlig historie
Det eldre navn for Mashhad var **Sanabad** (سناباد). Den ble endret til Mashhad under safavidenenes rike. Navnet Mashhad er fra arabisk, og betyr martyrium. Byen er også stedet der Ali ar-Ridha (persisk Imam Reza), den åttende imam for sjiamuslimene, døde (ifølge sjiaene: led martyrdøden). Rezas mausoleum er her.

Den gamle partianske by Patigrabanâ, som nevnes i Behistuninnskriftene (520 f.Kr.) fra akhemenidekeiseren Darius I, kan muligens ha vært der det senere Mashhad ligger.

Tidlig på 800-tallet var Sanabad en småby som lå 24 km fra Tus. Humayd ibn Qahtaba, guvernøren av Khurasan, hadde sommerpalass der. I 808, da abbasidenes kalif Harun al-Rashid var på vei for å slå ned Rafi ibn al-Layths opprør i Transoxania, ble han syk, og døde her. Han ble begravet under Humayd ibn Qahtabas palass. Etter dette ble Dar al-Imarah kjent som Haruniyyeh-mausoleet. I 818 ble Ali al-Ridha drept av al-Ma'mun, og han ble begravet ved siden av Haruns grav. Skjønt Mashhad skylder Tus sin kulturelle arv (og dens viktige skikkelser Nizam al-Mulk, Al-Ghazali, Ahmad Ghazali, Ferdowsi, Asadi Tusi, Shaykh Tusi og andre), skjelnet de tidlige arabiske geografer helt riktig mellom Mashhad og Tus som separate byer, som med den moderne tids kommunikasjoner ligger om lag 19 km fra hverandre.

## Referanser


## Eksterne lenker
*
Kontekstfri grammatikk

**Kontekstfri grammatikk** er et sett med formelle regler som kan brukes til å beskrive og uttrykke både overordnet og detaljert struktur til språk og setninger. Kontekstfri grammatikk blir blant annet benyttet til å beskrive høynivå programmeringsspråk, og er nært relatert til kompilatorer og syntaks. Språket for en kontekstfri grammatikk er kalt et kontekstfritt språk.
Bloomsbury

**Bloomsbury** kan vise til:

*Bloomsbury (London), et område i sentrale London.
*Bloomsbury-gruppen, en gruppe britiske forfattere og litterater. 
*Bloomsbury Publishing, et britisk forlag.
*UCL Bloomsbury, et teater i London.
*Bloomsbury, New Jersey, USA.
Håkon Harket

**Håkon Harket** (født 1961) er en norsk idéhistoriker, skribent og forlegger. Han er daglig leder i Forlaget Press, og har tidligere arbeidet i *[[Aftenposten]]*s kulturredaksjon. Harket har sammen med flere andre forfattere skrevet om nyere jødisk historie og om sionismens opprinnelse i boka *Jødehat*, som kom ut i 2005. Han er bror av den norske musikeren Morten Harket.

I 2014 utgav han boka *Paragrafen : Eidsvoll, 1814* drøftet hvordan den norske grunnloven, som fremsto som utpreget liberal da den ble skrevet, kunne inkludere en paragraf som utelukket jøder fra adgang til landet. Harket disputerte 20. november 2015 for graden dr.philos. ved Universitetet i Bergen med avhandlingen *Paragrafen – Eidsvoll 1814*.

## Bibliografi
* *Jødehat – antisemittismens historie fra antikken til i dag* (s.m. Trond Berg Eriksen og Einhart Lorenz). Oslo: Damm, 2005. 
* Hvorfor ble jødene utestengt på Eidsvoll? artikkel hos Norgeshistorie.no

## Referanser


## Eksterne lenker
Shigeki Maruyama

**Shigeki Maruyama** (født 12. september 1969) er en japansk golfspiller. Han ble profesjonell i 1992.

Maruyama er kjent for sitt blide oppsyn på golfbanen, noe som har gitt ham tilnavnet *The Smiling Assassin* («Den smilende snikmorder»). Han begynte sin karriere på Japan Golf Tour og ble raskt en av tourens ledende spillere. To ypperlige prestasjoner i World Golf Championships-turneringer i 1999 bidro til å gi ham spillerett på den amerikanske PGA-touren for 2000-sesongen, og siden har han spilt mest i USA. Han har tre seire på PGA-touren.

Maruyama spilte på det internasjonale laget i The Presidents Cup i 1998 og 2000. Hans prestasjoner i 1998 gav ham internasjonal anerkjennelse etter at han vant alle matchene i turneringen.

## Meritter
### Seire på PGA-touren
* 2003: Chrysler Classic of Greensboro
* 2002: Verizon Byron Nelson Classic
* 2001: Greater Milwaukee Open

### Seire på Japan Golf-touren
* 1993 Pepsi Ube Kosan Open
* 1995 Bridgestone Open
* 1996 Bridgestone Open
* 1997 Japan PGA Championship, Yomiuri Open, Japan PGA Match-Play Championship Promise Cup, Golf Nippon Series Hitachi Cup
* 1998 PGA Philanthropy Tournament
* 1999 Bridgestone Open
* 2009 Golf Nippon Series JT Cup

## Eksterne lenker
*
Canada Cup

**Canada Cup** kan peke til blant annet:

* World Cup of Golf (tidligere navn)

Innen Proffsports i Canada:

* Canada Cup i ishockey for menn
* Canada Cup (curling) for menns og kvinners curling
* Canada Cup (floorball) for menns, kvinners og barns floorball
* Canada Cup (golf)
* Canada Cup (rugby) for kvinners rugby union
* Canada Cup (fotball)
* Canadian Cup of Soccer,  det *kanadiske mesterskapet i fotball*
* Canada Cup (softball) for kvinners fastpitch softball
* Open Canada Cup for menns fotball
* Canada's Cup, for match race yachting
Klikkertrening

**Klikkertrening** er en treningmetode som opprinnelig ble utviklet til trening av delfiner, men som siden også er adaptert for trening  av (spesielt) hunder og andre pattedyr

## Hovedpunkter
Metoden bygger på følgende hovedpunkter:
* dyrets egeninitiativ
* Positiv forsterkning/negativ straff (belønning/fravær av belønning)
* Bevisst bruk av en betinget forsterker (for eksempel en klikker eller "bra")
* Forankret i læringsteorien (fokuserer på observerbar adferd)

## Bruk av klikker
Klikkeren er bare et eksempel på en betinget forsterker som kan brukes. En betinget forsterker er noe som sier at «det du gjorde akkurat nå var rett, nå kommer belønningen». Et signal om at rett adferd er utført, og belønningen er på vei. Et annet eksempel er ordet «bra». Man bruker klikkeren fordi en klikker er meget presis, dyret hører ikke klikkeren hele dagen lang, klikkeren har alltid samme «tonefall», og dersom man bruker den rett vil lyden aldri bety noe annet enn belønning for dyret. Det går dessuten, med litt trening, raskere å bruke klikkeren enn å trekke pusten for å si «bra» eller å stikke hånden ned i lomma for å hente en godbit. Når du kommer med godbiten er nemlig dyret ferdig med adferden du ville belønne.

*Positiv forsterkning – man tilfører noe individet vil ha. For dyret kan det være en fri-kommando, en godbit som dyret har lyst på.
*Negativ straff – Man tar vekk noe individet ønsker. Det kan holde at man «feiler» dyret i øvelsen, altså tar fra den muligheten til å jobbe videre, at man ikke klikker, eller at man vender ryggen til dyret i et par sekunder.
Disse to hører sammen, og det gjør også de to neste. Blander man vil man i mange tilfeller få en lite effektiv trening.
* Positiv straff – Man tilfører et ubehag/noe individet vil unngå. Dette kan f.eks være at man klyper dyret i øret eller lignende hvis det ikke utfører handlingen. Da er sjansen større for at den gjør det neste gang; den vil unngå smerten i øret.
*Negativ forsterkning – Individet unngår straff når det gjør riktig. Når dyret utfører handlingen raskt og rett på første kommando unnslipper det straffen.

Mange bruker belønning og ros sammen med straff, men dette er det egentlig liten vits i. I hjernen finnes det et straff-senter, og et belønningssenter. Når straffsenteret blir stimulert (eks klyp i øret), overstiger det trangen til å få belønning. For et dyr er nemlig trangen til å overleve større enn å få en godbit.

## Referanser
21. serierunde i Tippeligaen 2006

**21. serierunde i Tippeligaen 2006** startet med seks kamper den 24. september, mens oppgjøret mellom Rosenborg og Odd Grenland ble spilt den 25. september.

## Resultater

## Referanser
Sicco Janmaat

**Sicco Janmaat** (født 22. november 1978) er en nederlandsk tidligere skøyteløper. 

I VM allround ble Sicco Janmaat nr. 8 i Hamar i 2000 og nr. 9 i Calgary i 2006. I VM enkeltdistanser i Nagano i 2000 ble Janmaat nr. 5 på  meter.   

## Personlige rekorder

## Referanser


## Eksterne lenker
* 
*
Biologisk psykologi

**Biologisk psykologi** omhandler det biologiske grunnlag for atferd og bevissthet. Med biologisk grunnlag menes strukturer og prosesser, først og fremst i sentralnervesystemet, som er relatert til atferd og bevissthet.

## Nevrologi
Hjernen har visse signalstoffer og reseptorer som aktiveres ved visse psykologiske reaksjoner som frykt, aggresjon, glede osv. De viktigste av disse stoffene er dopamin og adrenalin. Ubalanse mellom disse stoffene fører til psykisk sykdom som i dag kan behandles ved inntak av medisiner med svært lignende kjemiske egenskaper som de naturlige.
Susan Holmes

**Susan Holmes** (født 5. mai 1972) er en amerikansk formgiver av badetøy og tidligere modell. Hun er gift med Duff McKagan, bassist i rockebandet *[[Guns N' Roses]]*. Hun har døtrene Grace og Mae Marie med ektemannen Duff.

## Referanser
Sigmund Sinding

**Sigmund Sinding** (1875–1936) var en norsk maler og forfatter.

Han var sønn av Anna Christine Nielsen (1855–1914) og maleren Otto Sinding (1842–1909) av slekten Sinding. Sigmund ble født i München, hvor hans far hadde studert og hadde atelier.  I 1899 giftet Sigmund seg med Marie (Lilly) Vauvert (1873–1917). Deres sønn Tore Sinding (1903–69) ble pianist og komponist, og datteren Iben Sinding (1914–96) var gift med tinnsmeden Gunnar Havstad på Blylaget; deres sønn Aanund Havstad ble en kjent gullsmed.

Sinding var elev ved flere kunstskoler i Berlin fra 1890, i et par uker hos Léon Bonnat i Paris, og som sønn av sin far fikk han også undervisning av Harriet Backer, Erik Werenskiold, Hans Heyerdahl og Eilif Peterssen i Kristiania. Han skal ha hatt lite til overs for samtidens franske kunst, men vendte likevel tilbake til Paris flere ganger. Han besøkte også Italia.

Som 19-åring debuterte han på Høstutstillingen med noe som het *I skumringstimen*.  Han  var representert der jevnlig frem til sin død. Ellers deltok han på en rekke kollektivutstillinger i inn- og utland. Sinding malte landskap, interiør, portretter og fantasikomposisjoner, senere også stilleben og motiver fra byliv. Det var kanskje først og fremst i portrettene han markerte seg, blant annet et hendig portrett av sin far i 1904, som nå finnes i Rasmus Meyers samlinger i Bergen. Han har portrettert blant annet Hans E. Kinck, Knut Hamsun i 1924 og Ragnhild Jølsen ca. 1907. Hans interiørmaleri *Sommeraften* (ca. 1901) henger i Nasjonalgalleriet. «Stort sett har hans kunst en temmelig tørr karakter», slår et nasjonalt leksikon fast. Hans tidligste malerier var basert på naturalismen, men likevel preget av melankolsk stemning.

Som faren forsøkte Sigmund Sinding å være mangesidig, og han prøvde seg også som forfatter, men uten større hell. Sinding bodde på Blylaget i Akershus, på den odden som nå kalles Sindingodden, i et hus som han kjøpte omkring 1915.  Det året Sinding døde, ble det holdt en minneutstilling i Kunstnernes Hus. I Hans Ødegaards maleri *Kunstnergruppe* i Drammens Kunstforening fra 1905 kan Sinding ses som nummer fire i rekken fra venstre.
## Bokutgivelser
**Sorte traade* i 1911
**Eventyr og fortællinger* 1912, illustrert av ham selv
*

## Referanser
Tom Harald Hagen

**Tom Harald Hagen** (født 1. april 1978) er en norsk fotballdommer fra Grue i Hedmark og representerer Grue IL.

Han startet dommerkarrièren i 1994 og debuterte som Eliteseriedommer i 2006 etter å ha dømt over 50 kamper i OBOS-ligaen. Han er dommerkonsulent i NFF Indre Østland ved siden av dømmingen. Han er oppnevnt som FIFA-dommer fra og med 2009.

## Referanser


## Eksterne lenker
* 
* Dommerprofilen hos Norges Dommerforening
* Eneste norske dommer til nordisk mesterskap for G16-landslag på Færøyene i 2006.
* Østlendingen.no - Hagen til eliten